Què és el Dia Mundial de la Seguretat del Pacient?
Amb vista a reconèixer la seguretat dels pacients com una prioritat de salut mundial, 194 països es van reunir per establir el 17 de setembre com a Dia Mundial de la Seguretat del Pacient en la 72a Assemblea Mundial de la Salut.
Aquest dia, cada any, l'OMS destaca la seguretat dels pacients per adquirir conscienciació i compromís públics, posar l'accent en una entesa conjunta, i estimular la solidaritat i l'acció arreu del món.
Aspectes essencials de la campanya
La pandèmia de COVID-19 ha posat de manifest les enormes dificultats a què s'enfronten actualment els treballadors sanitaris a tot el món, que inclouen les infeccions relacionades amb l'assistència sanitària, violència, estigmatització, trastorns psicològics i emocionals, malalties i mort.
A més, treballar en entorns estressants fa que els treballadors de la salut siguin més propensos a cometre errors que poden perjudicar els pacients.
Enguany el tema és "Seguretat del personal sanitari: una prioritat per a la seguretat dels pacients" i l'eslògan és "Personal sanitari segur, pacients segurs".
La crida a l'acció és: "Defensa la seguretat del personal sanitari!".
La campanya té com a objectiu mobilitzar els pacients, els professionals sanitaris, els responsables de polítiques, les instàncies normatives, les institucions acadèmiques, els investigadors, les xarxes de professionals, el sector privat i el sector de l'atenció sanitària a favor de millorar la seguretat de l'atenció sanitària i de reduir el risc de perjudicis tant per al personal sanitari com per als pacients.
Objectius del Dia Mundial de la Seguretat del Pacient 2020:
Instàncies normatives, ens reguladors, parlamentaris, entitats jurídiques i d'assegurances i organitzacions d'avaluació externes (sectors de la salut, el treball, el medi ambient i la seguretat)
Dirigents, administradors i gestors de serveis d'atenció sanitària
Institucions acadèmiques i d'investigació
Pacients, famílies, cuidadors, comunitats i públic en general
Associacions professionals, organitzacions internacionals, associats per al desenvolupament i sindicats
Organitzacions de pacients i de la societat civil
Indústria/sector privat (per exemple, indústria farmacèutica, fabricants d'instruments mèdics, tecnologia de la informació i programadors digitals)
Catalunya participa el dijous 17 de setembre en la jornada virtual del Dia Mundial de Seguretat del Pacient, "Compartint pràctiques segures en temps de COVID-19", organitzada pels responsables de l'Estratègia de Seguretat del Pacient del Ministeri de Sanitat i les comunitats autònomes, en col·laboració amb la Societat Espanyola de Qualitat Assistencial (SECA).
Aquest Dia Mundial pretén fer una crida per conscienciar sobre l'adopció de mesures i pràctiques segures d'efectivitat demostrada i el seu foment per tal de contribuir a una atenció sanitària més segura.
L'esdeveniment està organitzat en dues taules:
Concretament, Catalunya hi presenta la utilització d'una aplicació proactiva en seguretat dels pacients (proSP) a l'atenció primària i entorn residencial durant la pandèmia de COVID-19.
S'espera que aquesta jornada sigui una iniciativa d'interès per a tot el Sistema Nacional de Salut, professionals sanitaris, gestors de la salut, Administració sanitària, societats científiques i pacients, i que serveixi per assumir els compromisos d'una atenció segura tant per al personal sanitari com per als pacients.
Per participar a la jornada és necessari inscriure-s'hi prèviament.
Inscripció, programa de la jornada i més informació: enllaç